Mé Éba, ben Ádaim uill
Mé Éba, ben Ádaim uill;
mé ro sáraig Ísu thall;
mé ro thall nem ar mo chloinn:
cóir Is mé do-chóid sa crann.
Ropa lem rígtheg dom réir;
olc In míthoga rom-thár;
olc In cosc cinad rom-chrín:
for-ír! ni h-idan mo lám.
Mé tuc In n-uball an-úas;
do-chúaid tar cumang mo chraís;
in céin marat-sam re lá
de ní scarat mná re baís.
Ní bíad eigred In cach dú;
ní bíad geimred gáethmar glé;
nó bíad iffern; ní bíad brón;
ní bíad oman, minbad mé.